CELEX: 32021D0661
Language: hu
Date: 2021-04-20 00:00:00
Title: A Politikai és Biztonsági Bizottság (KKBP) 2021/661 határozata (2021. április 20.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta művelet) uniós műveleti parancsnokának kinevezéséről és a (KKBP) 2021/87 határozat hatályon kívül helyezéséről (ATALANTA/3/2021)

2021.4.23.   
               
               
                  HU
               
               
                  Az Európai Unió Hivatalos Lapja
               
               
                  L 140/12
               
            
         A POLITIKAI ÉS BIZTONSÁGI BIZOTTSÁG (KKBP) 2021/661 HATÁROZATA
         (2021. április 20.)
         a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta művelet) uniós műveleti parancsnokának kinevezéséről és a (KKBP) 2021/87 határozat hatályon kívül helyezéséről (ATALANTA/3/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikke (1) bekezdésére,
         mivel:
         
                     (1)
                  
                  
                     A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB), hogy határozatokat hozzon a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet uniós műveleti parancsnokának (a továbbiakban: az uniós műveleti parancsnok) kinevezéséről.
                  
               
                     (2)
                  
                  
                     A PBB 2021. január 26-án elfogadta a (KKBP) 2021/87 határozatot (2), amelyben 2021. február 19-i hatállyal Eugenio DÍAZ DEL RÍO ellentengernagyot nevezte ki uniós műveleti parancsnokká.
                  
               
                     (3)
                  
                  
                     A spanyol katonai hatóságok Eugenio DÍAZ DEL RÍO ellentengernagy utódjául José M. NÚŇEZ TORRENTE altengernagyot javasolták uniós művelet parancsnoknak.
                  
               
                     (4)
                  
                  
                     Az Európai Unió Katonai Bizottsága 2021. március 25-én támogatta, hogy 2021. április 21-i hatállyal José M. NÚŇEZ TORRENTE altengernagyot nevezzék ki uniós műveleti parancsnokká.
                  
               
                     (5)
                  
                  
                     A (KKBP) 2021/87 határozatot ezért hatályon kívül kell helyezni.
                  
               
                     (6)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2021. április 21-i hatállyal José M. NÚŇEZ TORRENTE altengernagyot nevezi ki a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet uniós műveleti parancsnokává.
         
         
            2. cikk
            A (KKBP) 2021/87 határozat hatályát veszti.
         
         
            3. cikk
            Ez a határozat az elfogadásának napján lép hatályba.
            Ezt a határozatot 2021. április 21-től kell alkalmazni.
         
         
            Kelt Brüsszelben, 2021. április 20-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 301., 2008.11.12., 33. o.
         
         
            (2)  A Politikai és Biztonsági Bizottság (KKBP) 2021/87 határozata (2021. január 26.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta művelet) uniós műveleti parancsnokának kinevezéséről és a (KKBP) 2019/1613 határozat hatályon kívül helyezéséről (ATALANTA/1/2021) (HL L 30., 2021.1.28., 4. o.).